
Бүген Татарстан Республикасы Президенты Рөстәм Миңнеханов Чаллыда эш сәфәрендә.

Эш сәфәре кысаларында Рөстәм Миңнеханов «КАМАЗ» ГАҖнең җитештерү мәйданчыкларында булды.

«КАМАЗ»ның фәнни-техник үзәгенә кунакларны компания инженерлары эшләгән инновацион транспортта илтеп җиткерделәр. Бу – КАМАЗ-6282 электробусы.

Рөстәм Миңнеханов тәҗрибә-сәнәгать җитештерүен карап чыкты һәм перспектив модельләр белән танышты.

Монда Рөстәм Миңнеханов КАМАЗ-6282 электробусын сынап карауда катнашты.
Рөстәм Миңнеханов Чаллыда «КАМАЗ» ГАҖнең яңа электробусын сынап карады